b'\n_START_ARTICLE_\nAfrikka-instituutti\n_START_PARAGRAPH_\nAfrikka-instituutti (Nordiska Afrikainstitutet, NAI) on pohjoismainen vuonna 1962 perustettu Ruotsin Uppsalassa toimiva Afrikan tutkimukseen erikoistunut Uppsalan yliopistoon kuuluva itsen\xc3\xa4inen tutkimuslaitos. Hallinnollisesti se on Ruotsin ulkoasiainministeri\xc3\xb6n alainen, mutta sen rahoitus tulee kaikilta Pohjoismailta, mutta suurin osa Ruotsilta. Suomen osuudella rahoitetaan suomalaisen tutkijan palkka ja muut kulut sek\xc3\xa4 Suomen osuus hallinnollisista kuluista. Vastaavaa laitosta ei ole miss\xc3\xa4\xc3\xa4n muualla. Instituutissa toimii virallisesti yksi tutkija kerrallaan Ruotsista, Suomesta, Norjasta sek\xc3\xa4 Tanskasta. Sen lis\xc3\xa4ksi instituutissa k\xc3\xa4y paljon vierailevia tutkijoita eri puolilta maailmaa, my\xc3\xb6s Afrikasta, ja stipendiaatteja.'